polyglot-tagger/wikipedia-language-snippets-filtered huggingface dataset:
மோகன்தாஸ் கரம்சந்த் காந்தியின் தந்தை கரம்சந்த் உத்தன்சந்த் காந்தி ராஜ்கோட்டில் வசித்து வந்தபோது ராஜாவுக்கு திவானாக பணியாற்றிய இல்லம் இதுவே ஆகும். மோகன்தாஸ் கரம்சந்த் காந்தியும் 1881 ஆம் ஆண்டு முதல் 1887 ஆம் ஆண்டு வரை தனது ஆரம்ப வாழ்க்கையின் சில வருடங்களை இந்த இல்லத்தில் கழித்து வந்துள்ளார். இது ஒரு பொதுவான சௌராஷ்டிரா டெலா வகையைச் சேர்ந்த இல்லமாக அமையும். இது ஒரு வளைந்த நுழைவாயிலைக் கொண்டு அமைந்துள்ளது. அந்த நுழைவாயிலிலிருந்து மையப் பகுதிக்கு செல்லும் வகையில் இல்லம் அமைக்கப்பட்டு உள்ளது. இந்த இல்லம் கி.பி. 1880-81 ஆம் ஆண்டுகளில் கட்டப்பட்டது. தற்போது இந்த இல்லத்தில் அவரது வாழ்க்கையின் ஒரு சுவாரஸ்யமான புகைப்படத் தொகுப்புகள் காட்சிக்கு வைக்கப்பட்டுள்ளன.
பின்னர் இது "காந்தி ஸ்மிருதி" என்ற பெயரில் நினைவுச்சின்னமாக மாற்றப்பட்டு செயல்பட்டு வருகிறது. இந்த அருங்காட்சியகத்தில் இந்தியத் தலைவரும் தேசத்தின் தந்தையான மகாத்மா காந்தி பயன்படுத்திய உடமைகள் காட்சிக்கு வைக்கப்பட்டுள்ளன. மேலும் அவரைப் பற்றிய புகைப்படங்கள் மற்றும் பொருள்கள் இந்கு காட்சியில் உள்ளன. இந்த வளாகத்திற்குள் ஒரு அரசு சாரா அமைப்பு இளம் சிறுமிகளுக்கு தையல் மற்றும் எம்பிராய்டரி வகுப்புகளை நடத்தி வருகிறது. இந்த இடம் பொது மக்கள் வந்து பார்வையிடுவதற்காக திங்கள் முதல் சனிக்கிழமை காலை 9.00 மணி முதல் நடுப்பகல் 12.00 மணி வரையும், பிற்பகல் 3.00 மணி முதல் மாலை 5.00 மணி வரையிலும் திறந்திருக்கும்.
கபா காந்தி இல்லம் , இந்தியத் தலைவரான மகாத்மா காந்தியின் முதன்மை குடும்ப இல்லமாக, குஜராத் மாநிலத்தில் ராஜ்கோட்டில் இருந்த இல்லம் ஆகும். அவர் லண்டனிலும் தென்னாப்பிரிக்காவிலும் தங்கியிருந்த காலங்கள் தொடங்கி 1915 ஆம் ஆண்டு வரை அந்த இல்லம் அவருடைய குடும்ப இல்லமாக இருந்தது. 1915 ஆம் ஆண்டில் தென்னாப்பிரிக்காவிலிருந்து திரும்பிய அவர் அகமதாபாத்தில் கொச்சரப் ஆசிரமத்தை நிறுவினார். கபா காந்தி இல்லம் தற்போது காந்தி ஸ்மிருதி என்ற பெயருக்கு மாற்றப்பட்டு அருங்காட்சியகமாக இயங்கி வருகிறது.
கபா காந்தி நோ டெலோ எனப்படுகின்ற கபா காந்தி இல்லம் தற்போது ஒரு நிரந்தர கண்காட்சியகமாகச் செயல்பட்டு வருகிறது. இந்த நிரந்தரக் கண்காட்சியகத்தில் காந்தி ஸ்மிருதி அமைந்துள்ளது. (டெல்லியில் உள்ள காந்தி ஸ்மிருதிக்கும் இதற்கும் எவ்வித தொடர்பும் இல்லை). கபா காந்தி நோ டெலோ, ராஜ்கோட்டில் நெய் காந்தா சாலையில் அமைந்துள்ளது. ராஜ்கோட் முன்னர் குஜராத்தில் உள்ள சௌராஸ்டிரா என்ற சுதேச மாநிலத்தின் தலைநகராக இருந்தது.
மகாத்மா காந்தியின் தந்தையான கரம்சந்த் காந்தி, கபா காந்தி என்றும் அழைக்கப்பட்டார். வீட்டின் பெயர் காந்திஜியின் தந்தையின் பெயரினைக் கொண்டு அமைந்ததாகும். குஜராத்தியில், கபா காந்தி நோ டெலோ என்ற சொல்லுக்கான பொருள் 'கபா காந்தியின் குடியிருப்பு' என்ற நிலையில் அமையும்.
குஜராத் மாநிலத்தில் அமைந்துள்ள கபா காந்தி இல்லம் பழைய பாணி மற்றும் பாரம்பரிய பாணி என்ற இரு வகைப் பாணிகளிலும் கட்டப்பட்ட இல்லமாகும்.
சிறுநீர்ப்பை இறக்கம் என்பது ஒரு பெண்ணின் சிறுநீர்ப்பை அவளது பிறப்புறுப்புக்குள் இடம்பெயர்ந்து தொங்கிவிடும் மருத்துவ நிலையை குறிக்கிறது. சிலருக்கு நோயின் அறிகுறிகள் எதுவும் தெரியாமல் இருக்கலாம். மற்றவர்களுக்கு சிறுநீர் கழிப்பதில் பிரச்சினை, கட்டுப்பாடிழந்த சிறுநீர்ப்போக்கு , சிறுநீர் அடங்காமை போன்ற அறிகுறிகள் தெரியலாம். இதனால் சிறுநீர்ப்பாதைத் தொற்று மற்றும் சிறுநீர் தக்கவைக்க இயலாமை போன்ற சிக்கல்கள் உண்டாகும். மேலும் சிறுநீர்ப்பை இறக்கமும் பிறப்புறுப்பில் அது தொங்கிவிடுவதும் ஒரே நேரத்தில் ஒன்றாகவே நிகழ்கின்றன. சிறுநீர்ப்பை இறக்கம் வாழ்க்கைத் தரத்தை எதிர்மறையாக பாதிக்கிறது.
சிறுநீர்ப்பை இறக்க நோய் அறிகுறிகள் தெரிந்தால் அப்பெண் கனமான பொருட்களைத் தூக்குதல் அல்லது கடினமான வேலைகளைத் தவிர்ப்பது நல்லது. மிக உறுதியான நோய் அறிகுறிகளைக் கொண்டவர்கள் யோனிக்குள் தக்கை வளையச் சிகிச்சை, இடுப்புத் தசை பயிற்சிகள் அல்லது அறுவை சிகிச்சை போன்ற சிகிச்சைகள் பரிந்துரைக்கப்படுகின்றன. கோல்போராஃபி என்ற பெயரால் அழைக்கப்படும் யோனித்தையல் முறையே இந்த அறுவை சிகிச்சையாகும். பெண்களின் வயதுக்கு ஏற்ப இந்த நோயின் நிலை மிகவும் பொதுவானதாகிறது. மேலும் 50 வயதிற்கு மேற்பட்ட பெண்களில் மூன்றில் ஒரு பகுதியினர் இந்நோயினால் பாதிக்கப்படுகின்றனர்.
குழந்தைப்பிறப்பு, மலச்சிக்கல், நாள்பட்ட இருமல், கனமான பொருள்களைத் தூக்குதல், கருப்பை நீக்க அறுவை சிகிச்சை மரபியல் போன்றவை சிறுநீர்ப்பை இறக்கம் ஏற்படக் காரணங்களாக கூறப்படுகின்றன. அதிக உடல் எடை கொண்ட பெண்களுக்கும் இந்த நோய் தோன்றுகிறது. இந்நோயால் சிறுநீர்ப்பை மற்றும் யோனிக்கு இடையில் இருக்கும் தசைகள் மற்றும் இணைப்பு திசுக்கள் பலவீனப்படுகின்றன. பொதுவாக வெளிப்படும் அறிகுறிகள் மற்றும் பரிசோதனையை அடிப்படையாகக் கொண்டு நோயறிதல் செய்யப்படுகிறது.
பெண்களின் சிறுநீர்ப்பை அதன் இயல்பான நிலையில் இருந்து யோனிக்கு கீழ் இறங்கி தொங்கி விடுதலால் சிறுநீர் கழிப்பதில் கடினமான உணர்வு மற்றும் சிறுநீர்ப்பையில் சிறுநீர் கழித்த பின்பும் முழுமையாக சிறுநீர் கழிக்கப்படாத உணர்வும் உண்டாகும்.
1951 ஆம் ஆண்டில், பந்தோபாத்யாய் அகில இந்திய நூற்பாளர்கள் சங்கத்தில் சேர்ந்தார். இது உள்நாட்டில் சேவாகிராம் சர்கா சங்கம் அழைக்கப்படுகிறது. 1961 வரை அங்கு பணியாற்றினார். இந்த நேரத்தில், இவர் நிலக்கொடை இயக்கத்திலும் ஈடுபட்டார். 1961 ஆம் ஆண்டில், இவர் காதி மற்றும் கிராம தொழில் ஆணையத்தின் துணை இயக்குநராகத் தேர்ந்தெடுக்கப்பட்டார். அங்கு இவர் 1984 வரை அதன் துணை தலைமை நிர்வாக அதிகாரியாக பணியில் இருந்து ஓய்வு பெறும் வரை பணியாற்றினார். ஓய்வு பெறுவதற்கு முன்னர், பீகார், ஒடிசா மற்றும் மேற்கு வங்காளங்களில் இந்த ஆணையத்தின் நிர்வாக இயக்குநராகவும் பணியாற்றினார். 1969 ஆம் ஆண்டில் காந்தி நூற்றாண்டு கொண்டாட்டக் குழுவின் தலைமை நிர்வாகியாகவும் இருந்தார்.
1984 இல் காதி மற்றும் கிராம தொழில் ஆணையத்தின் தலைமை நிர்வாக அதிகாரியாக பணியாற்றினார். 1984இல் காதி மற்றும் கிராம தொழில் ஆணையத்தின் உறுப்பினராக இருந்தார். காந்தி சமாரக நிதிக்குழுவின் செயலாளராகவும் இருந்தார் மேலும், காதி மிஷனின் கூட்டு ஒருங்கிணைப்பளராகவும், காதி பற்றிய மத்திய சான்றிதழ் குழுவின் தலைவராகவும் இருந்தார்.
சைலேஷ்குமார் பந்தோபாத்யாய் 1926 ஆம் ஆண்டு மார்ச் 10 ஆம் தேதி, வங்காளத்தின் சக்ரதர்பூரில், தற்போது இந்திய மாநிலமான சார்க்கண்டில் பிறந்தார். இவரது தந்தை மிதமான நிதி ஆதாரங்களைக் கொண்ட இந்திய இரயில்வே ஊழியராக இருந்தார். இளம் சைலேஷ் விரைவில் மகாத்மா காந்தியின் செல்வாக்கின் கீழ் வந்தார். 1942 இல் மெட்ரிகுலேசன் தேர்ச்சி பெற்ற பின்னர், இவர் வெள்ளையனே வெளியேறு இயக்கத்தில் சேர்ந்தார், பிரித்தானிய இந்தியாவின் காவல்துறையினரால் இரண்டு முறை கைது செய்யப்பட்டார்.
1944 ஆம் ஆண்டில், பந்தோபாத்யாய் டாட்டா நகர் தொழிற்சங்க இயக்கத்தில் சேர்ந்தார். இது அப்துல் பாரி, மைக்கேல் ஜான் மற்றும் மோனி கோஷ் போன்ற அறியப்பட்ட தொழிற்சங்க ஆர்வலர்களால் வழிநடத்தப்பட்டது. இரண்டு ஆண்டுகளுக்குப் பிறகு, 1946 இல், இவர் இந்திய தேசிய காங்கிரசில் சேர்ந்தார். விரைவில், இவர் அதன் பதவிகளில் உயர்ந்தார். 1951 இல், ஜாம்ஷெட்பூருக்கு அருகிலுள்ள காந்திய கிராம புனரமைப்பு மையத்தின் பொறுப்போடு, மாவட்ட காங்கிரசு குழுவின் அலுவலக செயலாளராக ஆனார்.
சைலேஷ் குமார் பந்தோபாத்யாய் இவர் இந்தியாவைச் சேர்ந்த ஒரு காந்தியத்தை பின்பற்றுபவராகவும், மகாத்மா காந்தியின் நெருங்கிய கூட்டாளியாகவும் ஆவார் . மருத்துவம் மற்றும் பொது சுகாதாரத் துறைகளில் இவர் செய்த சேவைகளுக்காக இந்திய அரசு 2010 ல் இவருக்கு மூன்றாவது மிக உயர்ந்த குடிமக்கள் விருதான பத்ம பூசண் விருது வழங்கியது.
அடுத்த இரண்டு தசாப்தங்களில் பந்தோபாத்யாய் காந்தி சமாரக நிதி போன்ற பல்வேறு அமைப்புகளில் பணியாற்றினார். பிரதமர் தலைமையில், மத்திய தலைவர் காதி குறித்த சான்றிதழ் குழுவின் செயலாளராகவும், காதி மிஷன் அதன் கூட்டு அழைப்பாளராகவும், காதி மற்றும் கிராம கைத்தொழில் ஆணையத்தின் குழுவின் உறுப்பினராகவும் பணியாற்றினார்.
2006 இல், இவர் மீண்டும் காதி அமைப்பின் உறுப்பினராக தேர்ந்தெடுக்கப்பட்டார். ஏழைகளின் மேம்பாட்டில் ஈடுபட்டுள்ள பல அமைப்புகளுடன் கிராமப்புறங்களில் பந்தோபாத்யாய் தொடர்ந்து பணியாற்றி வருகிறார்.
குற்ற உளவியல் என்பது, குற்றவாளிகளின் பார்வைகள், எண்ணங்கள், நோக்கங்கள், செயல்கள், எதிர்வினைகள் குறித்தும், அத்துடன் குற்றவியில் நடத்தையில் உட்படும் அனைத்தையும் ஆய்வுகளைச் செய்யும், உளவியில் பிரிவு ஆகும்.
ஒவ்வொருவரும் சமூக ஒற்றுமை, அமைதி, முன்னேற்றம் கருதி அதற்கென உருவாக்கப்பட்ட தனித்தனிச் சட்டங்களைப் பின்பற்ற, சட்டங்கள் இருந்தபோதிலும், மக்கள் தத்தம் உணர்ச்சிகளையும், உரிமைகளையும், கோட்பாடுகளையும், பொதுநலத்துக்காக, விட்டுக்கொடுத்து வாழ்தல் இன்றியமையாததாகிறது. இந்த சமூக நலனுக்கானச் சட்டங்களை மீறி நடப்பது, ‘குற்றம்’ என்று கூறப்படுகிறது. ஆகவே, சமூக அமைப்புக்கு ஒத்து நடக்காதவர்களைச் சட்டமும், சமூகமும் குற்றவாளிகள் என அழைக்கின்றனர். இத்தகையோர் குற்றம் புரிவதற்கு, பல காரணிகள் இருப்பதாக உளவியில் அறிஞர்கள் கண்டறிந்துள்ளனர்.
சட்டங்கள் : இவைகளும் குற்றவாளிகளை உண்டாக்கிவிடுகின்றன. எடுத்துக்காட்டாக, நோயாளியைக் காப்பாற்ற, அவசர நிலைக்காக, மருத்துவமனைக்கு விரைந்து செல்லும் ஒருவன் இடையில் விபத்து ஏற்படுத்தினால், அவனும் சட்டமீறல் செய்தவன் ஆகிறான்.இளங் குற்றவாளிகள் பரம்பரையைக் கவனித்தால், அவர்களிடையே அறிவின்மையே மிகுதியாகக் காணப்படும். அந்த குற்றவாளிகளுடன் பிறந்தோரும், அறிவு குறைந்தவராகவே இருப்பர். ஆகவே, குற்றவாளிகளை ஆராயும்பொழுது, அவர்களுடைய மரபை ஆராய்வதைவிட, அவர்களுடைய சொந்த வரலாற்றை ஆராய்வதே பயனுடையதாகும்.அளவு கடந்த மனச்சோர்வே தற்கொலைகளில் பெரும்பாலானவற்றிற்குக் காரணம் ஆகும்.
நோய்கள் : உடலமைப்பும் உடல் நோய்களும் குற்றங்களுக்குக் காரணமாயிருப்பதுண்டு. எடுத்துக்காட்டாக, காக்காய்வலிப்பு என்ற நோயானது, குற்றவாளிகளில் பலருக்கு இருக்கிறது. காக்கைவலி உண்டாகவே, சூழ்நிலை மாற்றம், மனச் சோர்வு, பிறர் புறக்கணிப்பு, அச்சம், இடைவிடாக்கவலை முதலியன உண்டாகிவிடுகின்றன. அவற்றின் காரணமாகக் காக்கைவலியால் பீடிக்கப்பட்ட குழந்தைகள் அமைதியற்றவர்களாகவும், பிடிவாதமுள்ளவர்களாகவும், முன்கோபம் உடையவர்களாகவும் இருப்பார்கள். அதே போல, என்செபலைட்டிஸ் என்ற தூக்கநோய், மூளையில் அதிர்ச்சி உண்டாவதால் ஏற்படுகிறது.
சமூக அறிவுவளர்ச்சிக் குறைபாடு : இக்குறைபாட்டால் பலர், பிறருடன் சேர்ந்து வாழ முடியாமலும், அனுபவ மூலம் அறிந்துகொள்ள முடியாமலும், நன்மை தீமைகளை அறியும் ஆற்றல் இல்லாமலும், மனத்தை ஒரு நிலையில் நிறுத்தி வைக்கக்கூடிய திறமை இல்லாமலும், எடுத்த காரியத்தை ஊக்கத்துடன் செய்து முடிக்கும் ஆர்வம் இல்லாமலும் இருக்கிறார்கள். விரும்பத் தகாத வழிகளில், அவர்களுக்கு மித மிஞ்சிய மன உந்துதல், ஆசை உண்டாகின்றது. அதனால் சமூகத் தவறு என்பதை உணர மறுக்கிறார்கள். இவ்வாறு உள்நோக்கு அறிவும், சிந்தனா ஆற்றலும் இல்லாதிருப்பது ஒரு மனநோயேயாகும்.
சூழ்நிலை : சூழ்நிலையுடன் வேறு காரணங்களும் சேர்ந்து செயற்படும் என்பதைக் கருத்தில் கொள்ள வேண்டும். ஒருவன் சமூகத்தில் நடந்துகொள்ளக் கூடிய முறையை உருவாக்குவது, அவன் சிறுவனையிருக்கும் பொழுதே, அவனுடைய சூழ்நிலை அடித்தளங்களை உருவாக்கும். இதுவே அவனுடைய ஆளுமை ஆகும். எடுத்துக்காட்டாக, குழந்தைப் பருவத்தில் துணிவில் விருப்பம் உண்டாகிவிடுமானால், அவன் வாலிபப் பருவமடையும் பொழுது நன்மை தீமையை எண்ணிப் பாராமல் தீயவர்களுடன் சேர்ந்து, தீய செய்கைககளில் ஈடுபடத் தொடங்கிச் சட்டங்களை மீறிக் குற்றவாளியாகி விடுகிறான்.
குற்றவியல் உளவியலாளர்கள் பின்வரும் அடிப்படைக் காரணிகளைக் கண்டறிந்துள்ளனர். 1964 ஆம் ஆண்டு, செருமனியில் பிறந்த, இங்கிலாந்து உளவியலாளரான, குற்றவியில் கோட்பாடுகளை ஒருங்கிணைத்தவருள் முக்கியமானவராகக் கருதப்படுகிறார்.
இது வணிக ரீதியாகக் கிடைக்கிறது, ஆனால் அயோடேட்டுகளை குளோரின் மற்றும் சோடியம் ஐதராக்சைடுடன் சேர்த்து ஆக்சிசனேற்றம் செய்தும் இதை தயாரிக்கலாம் . அல்லது இதேபோல் அயோடேட்டுகளுடன் புரோமின் மற்றும் சோடியம் ஐதராக்சைடுடன் சேர்த்து ஆக்சிசனேற்றம் செய்தும் இதை தயாரிக்கலாம். :3 + 2 + 4 326 + 2 + 2
நவீன தொழில்துறை அளவிலான உற்பத்தியில் அயோடேட்டுகள் மின்வேதியியல் முறையில் ஆக்சிசனேற்றம் செய்யப்படுகின்றன. ஈயம் டையாக்சைடு நேர்மின் வாயாகவும் கீழ்கண்ட திட்டமின்வாய் அழுத்த அளவுகளும் இவ்வினைக்கான நிபந்தனைகளாக கடைபிடிக்கப்படுகின்றன.
சோடியம் ஐதரசன் பெரயோடேட்டுடன் நைட்ரிக் அமிலத்தைச் சேர்த்து நிகழும் நீர்நீக்க வினையின் மூலம் சோடியம் மெட்டாபெரயோடேட்டு தயாரிக்க முடியும்.
சோடியம் பெரயோடேட்டு என்பது 4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சோடியம் நேர்மின் அயனியும் பெரயோடேட்டு எதிர்மின் அயனியும் சேர்ந்து இச்சேர்மத்தை உருவாக்குகின்றன. பெரயோடிக் அமிலத்தின் சோடியம் உப்பு சோடியம் பெரயோடேட்டு என்ற வகையாகவும் இதை கருதலாம். பல பெரயோடேட்டுகள் போல சோடியம் பெரயோடேட்டும் இரண்டு வெவ்வேறு வகையான வடிவங்களில் காணப்படுகிறது. சோடியம் மெட்டாபெரயோடேட்டும் சோடியம் ஆர்த்தோபெரயோடேட்டும் அவ்விரண்டு வகைகளாகும். பொதுவாக சோடியம் ஆர்த்தோபெரயோடேட்டு என்பது சோடியம் ஐதரசன் பெரயோடேட்டு என்ற பெயரால் குறிக்கப்படுகிறது. ஆனால் முழுமையாக வினைபுரிந்த சோடியம் ஆர்த்தோபெரயோடேட்டு உப்பைக் கூட தயாரிக்க முடியும். இவ்விரு உப்புகளும் ஆக்சிசனேற்றும் முகவர்களாக மிகுந்த பயனளிக்கும் சேர்மங்களாகும்.
அருகிலுள்ள இரண்டு ஆல்டிகைடு குழுக்களை வெளியேற்றும் டையால்களுக்கு இடையில் சாக்கரைடு வளையங்களை திறப்பதற்காக சோடியம் பெரயோடேட்டு கரைசலைப் பயன்படுத்தப்படலாம். இந்த செயல்முறை பெரும்பாலும் சாக்கரைடுகளை பெயரிடுவதற்கு ஒளிரும் மூலக்கூறுகள் அல்லது பயோட்டின் போன்ற பிற குறிச்சொற்கள் பயன்படுத்தப்படுகின்றன. ஏனெனில் இந்த செயல்முறைக்கு அருகிலிருக்கும் டையால்கள் தேவைப்படுகின்றன. டி.என்.ஏ மூலக்கூறுக்குப் பதிலாக ஆர்.என்.ஏ மூலக்கூறின் 3′-முனைகளை பெயரிடுவதற்கு பெரும்பாலும் தெரிவு செய்யப்பட்ட பெரயோடேட்டு ஆக்சிசனேற்றம் பயன்படுத்தப்படுகிறது. ரைபோசில் அருகிலுள்ள டையால்கள் இருக்கின்றன. ஆனால் டியாக்சிரைபோசில் அருகாமை டயால்கள் இல்லை.
என்ற இடக்குழுவுடன் செஞ்சாய்சதுர படிக வடிவத்தை சோடியம் ஐதரசன் பெரயோடேட்டு ஏற்கிறது. அயோடின் மற்றும் சோடியம் அணுக்கள் இரண்டும் 6 ஆக்சிசன் அணுக்களின் எண்முக கோண வடிவத்தில் சூழப்பட்டுள்ளன. இருப்பினும் 6 எண்முகம் வலுவாக சிதைந்துள்ளது. 6 மற்றும் 6 குழுக்கள் பொதுவான செங்குத்துகள் மற்றும் விளிம்புகள் வழியாக இணைக்கப்பட்டுள்ளன .
41/ என்ற இடக்குழுவுடன் இலேசாக சிதைந்த 4 அயனிகளைக் கொண்ட நாற்கோண படிக வடிவத்தில் சோடியம் மெட்டாபெரயோடேட்டு காணப்படுகிறது. இக்கட்டமைப்பிலுள்ள – பிணைப்புகளின் சராசரி தொலைவு 1.775 ஆங்சுட்ராம் ஆகும். + அயனிகளை எட்டு ஆக்சிசன் அணுக்கள் 2.54 மற்றும் 2.60 ஆங்சுட்ராம் தொலைவில் சூழ்ந்துள்ளன.
2/ என்ற இடக்குழுவுடன் ஒற்றை சாய்வு வடிவத்தில் சோடியம் பெரயோடேட்டு படிகமாகிறது என தூள் விளிம்பு விளைவு சோதனைகள் தெரிவிக்கின்றன.
இந்தியாவின் கர்நாடகாவின் சீமக்காவில் பிறந்த பிரகலதா ராவ் தனது குழந்தை பருவத்திலேயே தாயை இழந்து தனது தந்தை சி.ஆர். அனுமந்த ராவின் அன்பான பராமரிப்பில் வளர்ந்தார். இவர் தனது ஆரம்பக் கல்வியை சிமோகாவில் பெற்றார். பிரகலாத ராவ் கல்லூரியில் நுழைவதற்கு முன்பே அவரது தந்தை இறந்தார். பிரகலதா ராவின் ஆங்கில மொழியின் தேர்ச்சியைக் கவனித்த அவரது ஆசிரியர்களும் உறவினர்களும் மைசூரில் உள்ள புகழ்பெற்ற மகாராஜா கல்லூரியில் சேர்ந்து இளங்கலை பட்டம் பெறுமாறு அறிவுறுத்தினர். பிரகலாத ராவ் 1948 இல் பி.ஏ பட்டத்தை, மூன்று தங்கப் பதக்கங்களுடன் பெற்றார். இவர் ஆங்கிலத்தில் எம்.ஏ பட்டம் பெற விரும்பினாலும், இவர், தன் வாழ்க்கையை நடத்துவதற்கு, சம்பாதிக்கத் தொடங்குவது அவசியம் என்று உணர்ந்தார்.
கன்னட எழுத்தாளர்கள் மற்றும் நாடகக் கலைஞர்கள் குறித்து தொடர் கட்டுரைகளை எழுதுமாறு தி இந்து அவரிடம் கேட்டுக்கொண்டது. செயலில் சேவையில் இருந்து ஓய்வு பெற்ற பிறகு, சி.எச். பிரகலாத ராவ் 25 ஆண்டுகளுக்கும் மேலாக "உங்களுக்கும் எனக்கும் இடையில்" என்ற வாராந்திர கட்டுரையை எழுதினார். இந்த கட்டுரை ஒவ்வொரு திங்கட்கிழமையும் தி இந்து பத்திரிகையின் பெங்களூர் பதிப்பில் வெளிவந்து பெரும் புகழ் பெற்றது. எந்தவொரு தலைப்பை பற்றியும் மிகச் சிறியதாகவோ அல்லது பெரிதாகவோ எழுதவில்லை. பொது மக்கள் எதிர்கொள்ளும் பிரச்சினைகளைப் பற்றி இவர் எழுதினார், அவற்றைத் தீர்க்க தனது பேனாவின் சக்தியைப் பயன்படுத்தினார். ஆயிரக்கணக்கான வாசகர்களின் பிரச்சினைகளுக்கு இவர் தீர்வுகளை வழங்கினார்.
பிரகலாத ராவ், மைசிண்தியாவுக்காக கடைசி வரை எழுதினார். பெரிய மற்றும் சிறிய கன்னட எழுத்தாளர்கள், புத்தகங்கள் மற்றும் கலைஞர்களைப் பற்றி இவர் எழுதுவார். பின்னர், இவர் டெக்கான் ஹெரால்ட் , இந்தியன் எக்ஸ்பிரஸ் , இந்துஸ்தான் டைம்ஸ் , ஈவினிங் நியூஸ் மற்றும் தி இந்து ஆகியவற்றிற்காக எழுதத் தொடங்கினார். இவரது எழுத்து வாழ்க்கை ஆறு தசாப்தங்களாக பரவியது. டெக்கான் ஹெரால்ட், கன்னட பிரபா, மற்றும் இந்தியன் எக்ஸ்பிரஸ் ஆகியவற்றிற்கான புத்தக மதிப்புரைகளை இவர் வழங்கத் தொடங்கினார். இவர் ஒரு உறுதியான நிலைப்பாட்டை எடுத்ததற்காகவும், இவரது விமர்சனத்தில் ஆக்கபூர்வமாகவும் இருந்தார்.
சி. எச். பிரகலாத ராவ், அந்த இதழின் ஆசிரியரைப் பற்றி பின்வருமாறு கூறுகிறார். "நான் மைசிண்தியாவில் எழுதினேன். இந்த ஆங்கில வாராந்திர இதழை, திரு பிலிப் ஸ்ப்ராட் திருத்துகிறார். "ஆசிரியர் என்னிடம் அசாதாரண தயவுடன் நடந்து கொண்டார். செவ்வாய்க்கிழமை அச்சுக்குப் போக வேண்டிய கட்டுரையின் பிரதியை, அதை, உருவாக்கும் அறைக்குச் சென்று கொடுக்கும் சுதந்திரத்தை எனக்கு கொடுத்திருந்தார். ஒருமுறை, எனது பிரதியில் ஒரு சில காற்புள்ளிகளை போட்டதாக ஸ்ப்ராட் எனக்கு உறுதியளித்தார். அதை அவர் முதன்மை பிரதியிலும் செய்ய முடியும். ஆனால் அவ்வாறு செய்யாமல், காற்புள்ளியின் பயன்பாட்டை அவர் எனக்குக் கற்றுக் கொடுத்தார். "
பெங்களூருக்கு வந்து இந்திய காபி வாரியத்தில், ஒரு எழுத்தர் பதவியைப் பெற்றார், அங்கு இவர் 1981 ல் ஓய்வு பெறும் வரை மூன்று தசாப்தங்களுக்கும் மேலாக பணியாற்றினார். இந்த பதவிக் காலத்தில், பிரகலாத ராவ் ஐந்து வருடங்களையும் புதுதில்லியில் கழித்தார். பிரகலாத ராவ், கோமளா பாய் என்பவரை மணந்தார். அவருக்கு சி.பி. மோகன் மற்றும் சி.பி. ரவிக்குமார் என்ற இரண்டு குழந்தைகள் இருந்தனர். பிரகலாத ராவ் எளிமை, நட்பு, நேரான பேச்சு மற்றும் நேர்மை ஆகியவற்றால் அறியப்பட்டார். இவர் எல்லா வகையான புத்தகங்களையும் வாசிப்பவராக இருந்தார். ஆனால் இவருக்கு தனிப்பட்ட முறையில் பிடித்தவை சுயசரிதைகள் ஆகும்.
பிரகலாத ராவ் ஒரு இளம் மாணவராக இருந்தபோதும் மகாத்மா காந்தியின் சிந்தனையால் தாக்கம் ஏற்பட்டு, அவர் வழியை பின்பற்றினார். மைசிண்டியாவின் சுதந்திர பத்திரிகையாளராக தனது எழுத்து வாழ்க்கையைத் தொடங்கினார். மைசிண்டியாவின் புகழ்பெற்ற ஆசிரியர் பிலிப் ஸ்ப்ராட் இந்த இளம் எழுத்தாளருக்கு, வாய்ப்பைக் கொடுத்து இவரை ஊக்குவித்தார்.
சி.எச். பிரகலாத ராவ் ஆங்கிலம் மற்றும் கன்னட மொழிகளில் எழுதும் ஓர் இந்திய எழுத்தாளர், மொழிபெயர்ப்பாளர், இலக்கிய விமர்சகர் மற்றும் ஒரு சுதந்திர-பத்திரிகையாளர் ஆவார்.
நவீன நாபா ஓரளவு வளமான மண் நிறைந்த பகுதியாகையால் செழிப்பாக உள்ளது. ஒருங்கிணைந்த அறுவடை செய்பவர்களின் உற்பத்தி மையமாக நாபா பிரபலமாக உள்ளது. நாபா நகரத்தின் புறநகரில் கிரா என்க்ளேவ் என்ற பெயர் கொண்ட ஒரு புதிய காலனி நிறுவப்பட்டுள்ளது. மேலும் சுமார் 5000 மக்கள் தொகை கொண்ட 864 அடுக்கு மாடிக் கட்டிடத்தைக் கொண்டுள்ளது
நாபா என்பது இந்திய மாநிலமான பஞ்சாபின் தென்மேற்கே உள்ள பாட்டியாலா மாவட்டத்தில் உள்ள ஒரு வரலாற்று நகரம் மற்றும் நகராட்சி மன்றமாகும். இது முன்னாள் நாபா மாநிலத்தின் தலைநகராகவும் இருந்துள்ளது. இது பஞ்சாபின் பாட்டியாலா மாவட்டத்தின் கீழ் வரும் ஒரு துணை பிரிவு நகரமாகவும் உள்ளது.
1947 ஆம் ஆண்டில், நாபா பாட்டியாலா மற்றும் கிழக்கு பஞ்சாப் மாநில ஒன்றியத்தின் ஒரு பகுதியை உருவாக்கியது. அடுத்தடுத்த மறுசீரமைப்பில், பாட்டியாலா ஒரு மாவட்டமாகவும், நாபா பாட்டியாலா மாவட்டத்தில் ஒரு துணைப்பிரிவாகவும் உருவாகியது.
இந்தியாவின் பல நகரங்களைப் போலவே, நாபாவிலும் "நுழைவாயில்கள்" என்று அழைக்கப்படும் அடையாளங்கள் உள்ளன. அவை நகரத்தை சுற்றி அமைந்துள்ளன. பாட்டியாலா நுழைவாயில், அல்கோரன் நுழைவாயில், துல்லாடி நுழைவாயில், மெக்சு நுழைவாயில் மற்றும் பௌரன் நுழைவாயில் ஆகியவை அமைந்துள்ளது.
அரசர்கள் தங்கும் நகரமாக இருந்ததால், நாபாவில் வரலாற்று முக்கியத்துவம் வாய்ந்த பல கட்டிடங்கள் கட்டப்பட்டன: கன்ட் சாலை, நண்பர்கள் காலனியில் உள்ள சிறீசாநி தேவ் ஒரு புகழ்பெற்ற ஒரு இந்துக் கோவிலாகும்
ஹேகர் ஓக்லஹோமா பல்கலைக்கழகத்தில் விளையாட்டு பிரிவில் கல்வி பயின்றார். அங்கு இவர் கால்பந்து மற்றும் மல்யுத்தம் ஆகிய இரண்டு பிரிவுகளிலும் பங்கேற்றார். இவர் தனது இரண்டாம் ஆண்டில் முழுநேர மல்யுத்தப் போட்டிகளில் பங்கேற்றார் 2006 ஆம் ஆண்டில் ஹாகர் மற்போர் மகிழ்கலை நிறுவனத்துடன் ஒப்பந்தத்தில் கையெழுத்திட்டார், அங்கு இவர் "ஜாக் ஸ்வாகர்" எனும் மேடைப்பெயரில் மல்யுத்தப் போட்டிகளில் பங்கேற்றார். இதில் உலக மற்போர் மகிழ்கலை நிறுவனத்தின் மிகுகன வாகையாளர் பட்டம் மற்றும் ஈ சி டபிள்யூ வாகையாளர் பட்டங்களை தலா ஒரு முறை வென்றுள்ளார். 2017 ஆம் ஆண்டு இவர் அந்த நிறுவனத்தினை விட்டு வெளியேறி எம் எம் ஏ கலவை தற்காப்பு பிரிவில் மல்யுத்தப் போட்டிகளில் ஈடுபட்டு வருகிறார்.2017 ஆம் ஆண்டில், ஹேகர் பெலேட்டர் எம்.எம்.ஏ உடன் ஒப்பந்தம் செய்தார். பெலட்டர் 214 இல் ஜே.டபிள்யூ கிசருக்கு எதிராக ஜனவரி 26, 2019 அன்று இவர் தனது முதல் தொழில்முறை மல்யுத்தப் போட்டியில் பங்குபெற்றார். அந்தப் போட்டியில் இவர் வெற்றி பெற்றார்.
டொனால்ட் ஜேக்கப் "ஜேக்" ஹேகர் ஜூனியர் ஒரு அமெரிக்க தொழில்முறை மல்யுத்த வீரர் மற்றும் கலப்பு தற்காப்புக் கலைஞர் ஆவார், தற்போது ஆல் எலைட் மல்யுத்தத்தில் கையெழுத்திட்டு விளையாடி வருகிறார். இவர் ஜாக் ஸ்வாகர் என்ற மேடைப் பெயரில் உலக மற்போர் மகிழ்கலை நிறுவனத்தில் மல்யுத்தப் போட்டிகளில் இவர் விளையாடியதன் மூலம் பரவலாக அறியப்பட்டார். கலப்பு தற்காப்புக் கலைஞராக, இவர் தற்போது பெலட்டர் எம்.எம்.ஏ உடன் கையெழுத்திட்டு அங்கு மல்யுத்தப் போட்டிகளில் பங்குபெற்று வருகிறார். அங்கு இவர் மிகுகன வாகையாளர் பிரிவில் போட்டியிடுகிறார். ஒரு தொழில்முறை மல்யுத்த வீரராக, இவர் தற்போது லூச்சா அண்டர்கிரவுண்டில் ஜேக் ஸ்ட்ராங் என்ற மேடைப் பெயரில் பங்கேற்று வருகிறார், அங்கு இவர் தற்போதைய லூச்சா அண்டர்கிரவுண்ட் வாகையாளர் பட்டத்தினை வென்றார்.
ஹேகர் தனது ஐந்து வயதில் மல்யுத்தத்தைத் தொடங்கினார். இவர் உயர்நிலைப் பள்ளியில் டேனி ஹாட்ஜின் பேரனுடன் மல்யுத்தம் செய்தார் , மேலும் ஓக்லஹோமாவின் பெர்ரியில் இவர்கள் இருவரும் மிக அருகாமையில் வாழ்ந்து வந்ததால் மிக நெருங்கிய நண்பர்களாக இருந்தனர்.இவர் கால்பந்து விளையாடுவதை நிறுத்திவிட்டு, தனது கல்லூரியின் இரண்டாம் ஆண்டில் மல்யுத்தத்தில் முழுமையாக கவனம் செலுத்தினார். அந்த நேரத்தில் உலக மல்யுத்த பொழுதுபோக்கு திறமை உறவுகளின் தலைவராக இருந்த ஜிம் ரோஸுக்கு இவர் அறிமுகப்படுத்தப்பட்டார்,
2006 ஆம் ஆண்டில், ஹேகர் ஓக்லஹோமா பல்கலைக்கழகத்தில் நிதித்துறையில் பட்டம் பெற்றார் . பட்டப்படிப்பைத் தொடர்ந்து, இவர் டெக்சாஸின் டல்லாஸில் உள்ள ஒரு நிறுவனத்தில் பணிபுரிய தேர்வானார். ஆனால் உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அதில் பங்கேற்றார்.
2008 ஆம் ஆண்டில் தனது முதல் போட்டியினை ஈ சி டபிள்யூ வில் விளையாடினார். செப்டம்பர் 9 இல் ஜேக் சுவாகர் எனும் பெயரில் உள்ளூர் நபர் ஒருவரை எதிர்த்து விளையாடினார். எக்ஸ்ட்ரீம் ரூல்ஸ் நிகழ்ச்சியில் ட்ரீமர் என்பவரை வீழ்த்தி வெற்றி பெற்றார்.
கேரளாவின் முல்லைப் பெரியாறு நதியிலிருந்து தமிழ்நாடு வைகைக்குக் குழாய்கள் மூலம் சுமார் 40.75 நொடிக்கு கனமீட்டர் அளவு வழிமாற்றப்படுகிறது. 1895 இல் போடப்பட்ட திட்டத்தால் சுமார் 81,000 எக்டர் நிலங்கள் பாசன வசதி பெற்றன. காமராஜர் ஆட்சி காலத்தில் முல்லைப் பெரியாறு பிரதான கால்வாய் திட்டமும் நிறைவேற்றப்பட்டது.
ஆந்திராவின் கர்னூல் கடப்பா கால்வாய் மூலம் கிருஷ்ணா ஆற்றிலிருந்து பெண்ணாற்றிற்கு 84.9 நொடிக்கு கனமீட்டர் நீர் பாசனத்திற்கு மற்றப்படுகிறது.
தெலுங்கு கங்கைத் திட்டம் மூலம் கிருஷ்ணா ஆற்றிலிருந்து வரும் நீர் தமிழகத்தின் சென்னைப் பெருநகரின் குடிநீர்த் தேவைக்காகப் பயன்படுத்தப்படுகிறது.
ராவி ஆறு, பியாஸ் ஆறு மற்றும் சத்லஜ் ஆறு முதலியவற்றை இணைத்து இந்திரா காந்தி கால்வாய் 1960களில் கட்டப்பட்டது. இதன்மூலம் மின்சாரம், பாசனம் போன்றவற்றிற்கு நீர் பயன்படுகிறது.
வடிநில நீர் வழிமாற்றம் என்பது செயற்கையாக வடிநில நீரை வழிமாற்றும் திட்டமாகும். இதனை நதிநீர் இணைப்பு என்றும் வழங்கப்படுகிறது. இந்த நீரியல் திட்டத்தால் உபரி நீர் கொண்ட நதியிலிருந்து நீர்ப் பற்றாக்குறை உள்ள வடிநிலங்களில் நீரை வழிமாற்றி, வேளாண்மை, குடிநீர், மின்சாரத் தயாரிப்பு போன்ற மானுடத் தேவைக்குப் பயன்படுத்தப்படுகிறது. இரண்டு அல்லது மேற்பட்ட நீர்நிலைகளைப் புதிய செயற்கையான கால்வாய்கள் மூலம் இணைத்துப் பயன்படுத்தப்படுகிறது. ஆதிகாலம் தொட்டே இத்தகைய நீர் வழிமாற்றல்கள் இருந்தாலும், ஆத்திரேலியா, இந்தியா, அமெரிக்க ஐக்கிய நாடு, கனடா, மெக்சிகோ, ஸ்பெயின் மற்றும் சீனம் போன்ற நாடுகளில் பத்தொன்பதாம் நூற்றாண்டில் வடிநில நீர் வழிமாற்றம் நவீன வளர்ச்சியடைந்தது. பெருநகரங்களான டென்வர் மற்றும் லாஸ் ஏஞ்சலஸ் நீர் வழிமாற்றத்தாலேயே இயங்குகின்றன. மேலும் இந்தியாவின் பசுமைப் புரட்சி, கனடாவின் நீர் ஆற்றல் உற்பத்தியெல்லாம் நீர் வழிமாற்றத்தால் சாத்தியமானது.
காலங்காலமாக ஓடிக்கொண்டிருந்த ஆற்றுநீரின் ஒருபகுதியை வழிமாற்றுவதால் சுற்றுச்சூழல்சார்ந்த பிரச்சினைகள் உருவாகலாம்.
கடலில் கலக்கும் நன்னீர் குறைவதால் நீர்சார் சூழல் மண்டலம் சீர்கெட்டு, கடல்வாழ் உயிரினங்களின் வாழ்வாதாரம் பாதிக்கப்படலாம்.
புதிய அணைகள் அல்லது தடுப்பணைகள் உருவாகும் போது மக்களின் வாழிடங்கள் நீரில் மூழ்கும் நிலை ஏற்படலாம் மற்றும் அவர்களின் மறுகுடி பெயர்வும் இடர்களாக அமையலாம்.
நதிகளை இணைப்பதன் மூலம் உபரியான நீரை பாசனத்திற்குப் பயன்படுத்தி வேளாண் விளைபொருட்களை உற்பத்தி செய்யமுடியும். குடிநீர் தேவைகளையும் செய்து கொள்ளமுடியும்.
கனமழைக் காலங்களில் ஏற்படும் வெள்ளப் பெருக்கைக் கட்டுப்படுத்தி வறட்சியில் உள்ள பகுதிகளுக்குத் திருப்பி பேரிழப்பைக் குறைக்கமுடியும்.
பெசாகி கோயில் , இந்தோனேசியாவின் கிழக்கு பாலியில் உள்ள அகுங் மலையின் சரிவுகளில் உள்ள பெசாகி கிராமத்தில் உள்ள ஒரு புரா வளாகத்தில் அமைந்துள்ளது. புரா என்பது கோயிலையே குறிக்கிறது. இது பாலியில் உள்ள இந்து மதத்தின் மிக முக்கியமான, மிகப்பெரிய மற்றும் புனிதமான கோயில் ஆகும். மற்றும் பாலினிய கோயில்களின் வரிசையில் ஒன்றாகும் . குனுங் அகுங்கின் பக்கவாட்டில் கிட்டத்தட்ட 1000 மீட்டர் உயரத்தில் அமைந்துள்ள இக்கோயில் 23 தனித்தனியான ஆனால் ஒன்றோடொன்று தொடர்புடைய கோயில்களின் விரிவான வளாகமாக அமைந்துள்ளது. இது மிகப்பெரிய மற்றும் மிக முக்கியமானது புரா பெனடரன் அகுங் ஆகும். இந்த கோயில் ஆறு நிலைகளில் கட்டப்பட்டுள்ளது, சாய்வாக அமைந்துள்ளது. நுழைவாயிலில் ஒரு பிளவு நுழைவாயிலைக் கொண்டு அமைந்துள்ளது. அதற்கு அடுத்த நிலையில் கோரி அகுங் எனப்டுகின்ற இரண்டாவது முற்றத்திற்கான நுழைவாயில் உள்ளது.
1963 ஆம் ஆண்டில் அகுங் மலையின் தொடர்ச்சியான வெடிப்புகள். இதனால் சுமார் 1,700 பேர் கொல்லப்பட்டனர். பூரா பெசாகிக்கும் அதனால் பாதிப்பு ஏற்பட்டது. எரிமலையின் தாக்கம் கோயில் வளாகத்தை விட்டு சில மீட்டர் தொலைவில் சென்றுவிட்டது. ஆதலால் கோயிலுக்கு அதிக பாதிப்பு எதுவும் இல்லை. கோயில் இவ்வாறாகக் காப்பாற்றப் பட்டதை பாலினிய மக்கள் ஒரு பெரிய அதிசயமாகவே நினைக்கின்றனர். மேலும் அவர்கள் கடவுளர்கள் தங்கள் சக்தியை நிரூபிக்க விரும்பிய ஒரு அடையாளமாக, அழிப்பதற்கு அல்ல, என்று பாலினியர்கள் நம்புகின்றனர். அந்த அளவிற்கு அவர்கள் அந்த சின்னத்தின்மிது நம்பிக்கை வைத்துள்ளனர்.
புரா பெசாகி என்பது இருபத்தி மூன்று கோயில்களால் ஆன ஒரு வளாகமாகும். அவை இணையான முகடுகளில் அமைந்துள்ளன. இது பல மாடி மற்றும் செங்கல் நுழைவாயில்களுக்கு ஏறும் மாடி மற்றும் மாடிப்படிகளின் படிகளைக் கொண்டு காணப்படுகிறது. இது பூரா பெனடரன் அகுங் என்று அழைக்கப்படும் பிரதான ஸ்பைர் அல்லது மேரு அமைப்புக்கு வழிவகுக்கிறது. இவை அனைத்தும் ஒரே வடிவிலான அச்சில் சீரமைக்கப்பட்டு, ஆன்மீக எண்ணம் கொண்டு செல்வோரை மேல்நோக்கி மற்றும் புனிதமாகக் கருதப்படும் மலைக்கு நெருக்கமாக வழிநடத்திச் செல்கின்ற வகையில் வடிவமைக்கப்பட்டுள்ளது.